Ilmoitus muun muassa Thaimaasta peräisin olevien teksturoitujen polyesterifilamenttilankojen tuontiin sovellettavien polkumyyntitoimenpiteiden välivaiheen tarkastelun vireillepanosta



Virallinen lehti nro C 170 , 20/06/2000 s. 0004 - 0004



Ilmoitus muun muassa Thaimaasta peräisin olevien teksturoitujen polyesterifilamenttilankojen tuontiin sovellettavien polkumyyntitoimenpiteiden välivaiheen tarkastelun vireillepanosta (2000/C 170/03) Komissio on vastaanottanut muun muassa Thaimaasta peräisin olevien teksturoitujen polyesterifilamenttilankojen tuontia koskevan lopullisen polkumyyntitullin käyttöön ottamisesta annetun neuvoston asetuksen (EY) N:o 2160/96(1) osittaista välivaiheen tarkastelua koskevan pyynnön. 1. Tarkastelua koskeva pyyntö Neuvoston asetuksen (EY) N:o 384/96(2), jäljempänä "perusasetus", 11 artiklan 3 kohdan mukaisen pyynnön esitti Sunflag (Thailand) Ltd, jäljempänä "pyynnön esittäjä", joka on voimassa olevien polkumyyntitoimenpiteiden kohteena olevan polyesterilangan thaimaalainen vientiä harjoittava tuottaja. Pyyntö rajoittuu polkumyynnin tarkasteluun pyynnön esittäjän osalta. 2. Tuote Tarkasteltavana olevana tuotteena ovat teksturoidut synteettiset polyesterifilamenttilangat, jotka luokitellaan tällä hetkellä CN-koodiin 5402 33 00. Tämä CN-koodi annetaan ainoastaan ohjeellisena. 3. Voimassa olevat toimenpiteet Asetuksella (EY) N:o 2160/96 otettiin käyttöön lopullinen polkumyyntitulli 2 kohdassa tarkoitettujen Thaimaasta peräisin olevien teksturoitujen polyesterifilamenttilankojen tuonnissa. 4. Tarkastelun perusteet Pyynnön esittäjän pyyntö perustuu siihen, että toimenpiteiden tarkastelu johtaisi todennäköisesti pyynnön esittäjään sovellettavan voimassa olevan polkumyyntitullin kumoamiseen. Pyynnön esittäjä toimitti riittävän alustavan näytön siitä, että olosuhteet, joissa voimassa olevat toimenpiteet otettiin käyttöön, ovat muuttuneet ja että muutokset ovat pysyviä. Pyynnön esittäjä väittää, että kustannukset ja normaaliarvot ovat alentuneet huomattavasti useiden tekijöiden kuten kapasiteetin käyttöasteen ja tehokkuuden paranemisen seurauksena, samalla kun vientihinnat ovat pysyneet muuttumattomina. Tämän vuoksi ei ole enää tarpeen pitää toimenpiteitä voimassa polkumyynnin torjumiseksi. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö välivaiheen tarkastelun vireillepanemiseksi, mistä syystä komissio panee perusasetuksen 11 artiklan 3 kohdan nojalla vireille polkumyyntiä koskevan tarkastelun pyynnön esittäjän osalta. Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeen pyynnön esittäjälle. Kyselylomakkeen täyttämiselle ja palauttamiselle asetettu määräaika mainitaan tämän ilmoituksen 6 kohdassa. Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukeva näyttö. Komissio voi kuulla asianomaisia osapuolia, jos ne esittävät sitä koskevan pyynnön kirjallisesti jäljempänä mainittuun osoitteeseen. Pyynnössä on mainittava asianomaisen osapuolen nimi, osoite, sähköpostiosoite sekä puhelin-, faksi- ja/tai teleksinumerot. 6. Määräaika Asianomaisten osapuolten on ilmoittauduttava, esitettävä näkökantansa kirjallisesti ja toimitettava tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jotta kyseiset kannat ja tiedot voidaan ottaa huomioon tarkastelussa. Asianomaiset osapuolet voivat myös pyytää saada tulla kuulluiksi samassa määräajassa. Yhteystiedot: Euroopan komissio Kauppapolitiikan pääosasto Linja C DM 24 - 8/38 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi: COMEU B 21877 7. Yhteistyöstä kieltäytyminen Jos asianomainen osapuoli kieltäytyy antamasta tai ei toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja. (1) EYVL L 289, 12.11.1996, s. 14. (2) EYVL L 56, 6.3.1996, s. 1, asetus sellaisena kuin se on viimeksei muutettuna asetuksella (EY) N:o 905/98 (EYVL L 128, 30.4.1998, s. 18).